Morgenoppdatering 22.07.18
NRK-redaktør omkom i gyrokopter-ulykke: Politiet i Finnmark bekrefter i en pressemelding at det var 57-årige Morten Ruud fra Lakselv som mistet livet i Finland lørdag kveld. Ruud var distriktsredaktør for NRK Finnmark. Én omkom og fem skadet i trafikkulykke i Enebakk: Seks mennesker var involvert da to biler kolliderte i Flateby. Én person ble senere bekreftet omkommet og minst én annen skal være alvorlig skadet . To skal være lettere skadet. Mann alvorlig skadet etter knivstikking: Politiet gjennomførte en væpnet aksjon i Sandnes der en 24-årig mann ble knivstukket og alvorlig skadet . En 50 år gammel mann og en 23 år gammel kvinne er pågrepet. Kvinne døde i gisseldrama i USA: I flere timer holdt en mistenkt gisler i et supermarked i Los Angeles før han overga seg. Den væpnede mannen var på flukt fra politiet etter en skyteepisode da han krasjet bilen utenfor butikken og løp inn dit. Han skjøt mot politiet og en kvinne døde i skuddvekslingen. Dagens leder: Svøm for livet
Dette er det viktigste som skjedde mens du sov.